<classify> Yanga juzi ilikuwa na mchezo wa mwisho wa kirafiki kwa ajili ya kuangalia muunganiko wa wachezaji watakaoisaidia timu hiyo kufanya vizuri katika michuano hiyo ya Mabingwa wa Afrika Mashariki na Kati.Katika mchezo huo wa kirafiki uliochezwa kwenye Uwanja wa Taifa Dar es Salaam, Yanga walitoka na ushindi wa mabao 3-0. Kabla ya mchezo huo wa juzi, Yanga walishacheza na mabingwa wa Zanzibar KMKM wiki iliyopita na kutoka na ushindi wa bao 1-0.Akizungumza juzi baada ya mchezo huo wa Polisi, Pluijm alisema baada ya mazoezi ya kambini wiki hii ambayo yatawakutanisha wachezaji ambao hawakuwepo akiwemo Haruna Niyonzima aliyekuwa likizo, atakuwa amekipata kikosi chake.Siku zote katika mechi za kirafiki nimekuwa nikiwaangalia wachezaji wote na muunganiko wao ukoje, kwa sababu nataka kujua ni wachezaji gani nitakuwa nao kwenye Kombe la Kagame na akina nani hawatakuwepo,alisema.Haruna Niyonzima ndiye mchezaji pekee aliyechelewa kuanza kambi kutokana na likizo iliyokutana na matatizo yake ya kifamilia na tayari aliwasili juzi, hivyo ni miongoni mwa wachezaji watakaokuwa kambini wiki hii.Aidha, wachezaji waliokuwa wagonjwa ambao hawakuonekana katika mchezo wa juzi ni, Kelvin Yondani, Andrey Coutinho na Geofrey Mwashiuya watakuwa pamoja katika kambi. Yanga jana waliingia kambini Kurasini kwa mazoezi ya mwisho kuelekea mchezo wao wa ufunguzi utakaochezwa mwishoni mwa wiki hii.Pluijm alisema lengo lao ni kuhakikisha wanatoka na ushindi mnono kwa kila mchezo kwani timu wanazokutana nazo ni nzuri. Hivi karibuni Nahodha wa Yanga, Nadir Haroub Canavaro alisema kuwa mchezo dhidi ya Gor Mahia ni kama fainali kwani ni timu ambayo haijapoteza hata mchezo mmoja katika Ligi Kuu ya Kenya.  <topic>: michezo 